JAS รายได้เพิ่ม-ค่าใช้จ่ายลด หนุนงบ Q3 ขาดทุนลดลง 53% 
JAS รายได้เพิ่ม-ค่าใช้จ่ายลด หนุนงบ Q3 ขาดทุนลดลง 53% มาที่ 370.03 ลบ. จากปีก่อนขาดทุน 794.45 ลบ.ส่วนงวด 9 เดือนขาดทุน 1.55 พันลบ. ลดลง 30% จากปีก่อนขาดทุน 2.20 พันลบ.
JAS รายได้เพิ่ม-ค่าใช้จ่ายลด หนุนงบ Q3 ขาดทุนลดลง 53% มาที่ 370.03 ลบ. ส่วนงวด 9 เดือนขาดทุน 1.55 พันลบ. ลดลง 30%
9 พ.ย. 2564

บริษัท จัสมิน อินเตอร์เนชั่นแนล จำกัด (มหาชน) หรือ JAS รายงานผลการดำเนินงานงวดไตรมาส 3/2564 สิ้นสุดวันที่ 30 ก.ย.2564 ดังนี้

โดยผลการดำเนินงานไตรมาสดังกล่าวบริษัทฯ มีผลขาดทุนสุทธิ 370.03 ล้านบาท ซึ่งปรับตัวดีขึ้น 53.42% เมื่อเทียบกับขาดทุนสุทธิ 794.45 ล้านบาท จากช่วงเดียวกันของปีที่แล้ว เนื่องจากบริษัทฯ มีรายได้รวมจากการดำเนินงานในไตรมาส 3 ปี 2564 อยู่ที่ 5,031 ล้านบาท เพิ่มขึ้น 188 ล้านบาท คิดเป็นร้อยละ4 เมื่อเทียบกับไตรมาสเดียวกันของปีก่อน และเพิ่มขึ้น 183 ล้านบาท คิดเป็นร้อยละ 4 เมื่อเทียบกับไตรมาสก่อนหน้า
ขณะเดียวกันยังมีค่าใช้จ่ายในการขายและบริหารจำนวน 1,066 ล้านบาท ลดลง 257 ล้านบาท คิดเป็นร้อยละ 19 เมื่อเทียบกับไตรมาสเดียวกันของปีก่อน และลดลง 52 ล้านบาท คิดเป็นร้อยละ 5 เมื่อเทียบกับไตรมาสก่อนหน้า